Gündüz Səfərli

Gündüz Ağəmməd oğlu Səfərli () — Azərbaycan Silahlı Qüvvələrinin polkovnik-leytenantı. İkinci Qarabağ müharibəsinin iştirakçısı, Vətən Müharibəsi Qəhrəmanı.

 Həyatı 
Ağdaş rayon Ağzıbir kənd tam orta məktəbinin bitirib. 2002-ci ildə H. Əliyev adına ali hərbi məktəbə daxil olub və 2006-cı ildə həmin məktəbi leytenant rütbəsi ilə bitirib. 2007-ci ildən “N” saylı hərbi hissədə motoatıcı taqım komandiri işləyib. 2007-ci ildə xüsusi seçimlə seçilərək Xüsusi təyinatlı qüvvələrə təyinat almışdır. Fəaliyyətinə görə vaxtından qabaq kapitan hərbi rütbəsinə yüksəlmişdir. Türkiyə Respublikasında dörd gizli kəşfiyyat kursu keçib. 2016-cı ilin aprel döyüşlərində bir çox kəşfiyyat  fəaliyyətlərində iştirak edib və döyüşüb.

İkinci Qarabağ müharibəsini Cocuq Mərcanlı kəndinin ətrafinda vuruşaraq başlayıb və Şuşaya qədər öz bölməsi ilə irəlləyib.

Şuşa azad edildikdən sonra şəhərin icra hakimiyyətinin binası üzərində Azərbaycan bayrağını məhz mayor Gündüz Səfərlinin tabeliyində olan bölmənin əsgərləri sancdılar. Gündüz Səfərlinin tabeliyində olan Xüsusi Təyinatlı Qüvvələrin baş giziri Yaşar Hüseynovun sözlərinə görə, milli bayrağın üzərinə bölüyün şəhid olan hərbçilərin adları yazılıb və o şəffaf salavanla örtülüb, bölük komandiri Gündüz Səfərli isə göz yaşlarıyla bayrağın üzərinə imzasını atıb və yazıb ki, “mən fəxr edirəm ki, sizin kimi hərbçilərin komandiri olmuşam. Sizin qarşısınızda baş əyirəm”.

Gündüz Səfərli özü sonralar Şuşa şəhərinin azad olunması haqqında bu sözləri deyib:

Azərbaycanın ərazi bütövlüyünün bərpa edilməsində xüsusi xidmətlərinə və işğal olunmuş ərazilərin azad olunması zamanı düşmənin məhv edilməsi üzrə qarşıya qoyulmuş döyüş tapşırığını yerinə yetirən zaman göstərdiyi qəhrəmanlıq nümunəsinə görə, həmçinin hərbi qulluq vəzifəsini yerinə yetirən zamanı igidliyin və mərdliyin nümayiş etdirilməsinə görə Azərbaycan Prezidenti İlham Əliyevin 9 dekabr 2020-ci il tarixli Sərəncamına əsasən Gündüz Səfərliyə "Vətən Müharibəsi Qəhrəmanı" adı verildi.

Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Gündüz Səfərli "Cəbrayılın azad olunmasına görə" medalı ilə təltif edildi.

Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Gündüz Səfərli "Şuşanın azad olunmasına görə" medalı ilə təltif edildi.

Azərbaycan Prezidenti İlham Əliyevin 2 fevral 2024-cü il tarixli Sərəncamı ilə "Heydər Əliyevin 100 illiyi (1923–2023)" yubiley medalı ilə təltif edildi.

 Təltifləri 

 class=ve-pasteProtect|50x50px (26.06.2008) — "Azərbaycan Silahlı Qüvvələrinin 90 illiyi" yubiley medalı
 50px (26.06.2013) — "Azərbaycan Silahlı Qüvvələrinin 95 illiyi" yubiley medalı
 class=ve-pasteProtect|50x50px — III dərəcəli "Qüsursuz xidmətə görə" medalı
 class=ve-pasteProtect|50x50px (26.06.2018) — "Azərbaycan Ordusunun 100 illiyi" yubiley medalı
 class=ve-pasteProtect|50x50px — II dərəcəli "Qüsursuz xidmətə görə" medalı
 50px (09.12.2020) — "Vətən Müharibəsi Qəhrəmanı" medalı
 class=ve-pasteProtect|50x50px (24.12.2020) — "Cəbrayılın azad olunmasına görə" medalı
 class=ve-pasteProtect|50x50px (29.12.2020) — "Şuşanın azad olunmasına görə" medalı
 50px (02.02.2024) — "Heydər Əliyevin 100 illiyi (1923–2023)" yubiley medalı

 Həmçinin bax 
 Vətən Müharibəsi
 "Vətən Müharibəsi Qəhrəmanı" medalı
 Vətən Müharibəsi Qəhrəmanlarının siyahısı

 İstinadlar 

Kateqoriya:Azərbaycan tərəfindən İkinci Qarabağ müharibəsi iştirakçıları